Συναίνεση για ιατροδικαστική εξέταση

Ο/η υπογεγραμμένος/η συναινώ στα εξής:

1. Όλη η παρούσα συναίνεση γίνεται με σκοπό να βοηθήσω από τις αρμόδιες υπηρεσίες.

2. Έχω το δικαίωμα ανά πάσα στιγμή να άρω την παρούσα συναίνεση μου, ιδίως αν αισθανθώ δυσφορία κατά την εξέταση.

3. Συναινώ καταρχήν να ληφθεί πλήρες ιστορικό

α. της σεξουαλικής κακοποίησης,

β. γυναικολογικό ιστορικό (σημ. αφορά γυναίκες),

γ. γενικό ιατρικό ιστορικό,

λ.χ. αλλεργίες, φάρμακα που λαμβάνω, σοβαρά προβλήματα υγείας.

4. Να ελεγχθεί όλο το σώμα μου μετά από αφαίρεση των ρούχων μου. Θα πρέπει να γδυθώ επάνω σε μεγάλο χαρτί ώστε να συλλεχθούν ότι υλικά πέφτουν από τα ρούχα.

5. Να ελεγχθεί το σώμα μου για στοιχεία όπως ίνες, ξύλα, μαλλιά και να τοποθετηθούν σε ειδικό φάκελο.

6. Να δώσω ρούχα που μπορεί να περιέχουν αίμα, σπέρμα ή οποιοδήποτε άλλο υλικό γνωρίζοντας ότι αυτό το ρούχο δεν μπορεί να επιστραφεί, ως ιατροδικαστικό στοιχείο.

7. Να καταμετρηθούν και περιγραφούν ευαίσθητες περιοχές και τραύματα στο φάκελο καταγραφής. με κύκλωση της περιοχής που αντιστοιχεί το τραύμα και περιγραφή λεπτομερειών όπως το μέγεθος, το χρώμα, το σχήμα, η θέση και άλλα χαρακτηριστικά.

8. Να ελεγχθούν τα σημεία δαγκώματος για ανεύρεση σιέλου με λήψη επιχρίσματος και μπατονέτα στη συγκεκριμένη περιοχή καθώς και την ανεύρεση σπέρματος.

9. Να ελεγχθεί η στοματική μου κοιλότητα και να ληφθεί υλικό με μπατονέτα αν υπάρχει ύποπτη περιοχή, κυρίως για ανεύρεση σπερματοζωαρίων.

10. Να εξεταστούν τα γεννητικά μου όργανα καθώς και ο πρωκτός.

11. Να πιστοποιηθούν οδυνηρές περιοχές με την επίψαυση και επίκρουση από πλευράς του ιατροδικαστή.

12. Να εξεταστεί η ηβική περιοχή για την ύπαρξη εκκρίσεων.

13. Να κοπούν όσες τρίχες της ηβικής περιοχής έχουν εκκρίσεις και να τοποθετηθούν σε ειδικά δοχεία.

14. Να χτενιστεί η ηβική περιοχή και να απομακρυνθούν τρίχες ή άλλα υλικά, το χτένισμα θα γίνει πάνω σε χαρτοπετσέτα που με το περιεχόμενο της θα τοποθετηθεί σε ειδικό φάκελο.

15. Να περαστεί μπατονέτα στο εξωτερικό τμήμα των γεννητικών μου οργάνων, ξηρή ή υγρή, ώστε να ελεγχθεί τυχόν ύπαρξη σπέρματος ή σιέλου.

16. Να γίνει λήψη κολπικού επιχρίσματος με δύο διαφορετικές μπατονέτες.

17. Να τοποθετηθεί κολποδιαστολέας στον τράχηλό μου και αφού εισαχθούν 2-3ml φυσιολογικού ορού, να αναρροφηθεί το υγρό και να τοποθετηθεί σε δοχείο καλλιέργειας ούρων.

18. Για λήψη επιχρίσματος από τον πρωκτό/ορθό, αν υπάρχει τέτοιου είδους βιασμός, με δύο μπατονέτες.

19. Να αποκοπούν τα νύχια μου και να τοποθετηθούν μαζί με το νυχοκόπτη για κάθε χέρι, αν έχω γδάρει το βιαστή.

20. Να ληφθεί αίμα με τρύπημα δακτύλου μου, ώστε να ταυτοποιηθεί το DNA μου.

21. Να τριφθεί μπατονέτα στο εσωτερικό της παρειάς, ώστε να συλλεχθούν επιθηλιοειδή κύτταρα προς ταυτοποίηση του DNA μου.

22. Να ληφθούν δείγματα ούρων και αίματος για τοξικολογικές εξετάσεις αν υπάρχει η υπόνοια εξαναγκασμού στη χρήση φαρμάκων ή αλκοόλ.

23. Να σημανθούν όλα τα δείγματα που θα περιέχουν το όνομα μου, τη θέση του σώματος από όπου ελήφθη το υλικό, την ημερομηνία και το όνομα του εξεταστή.

24. Σε οποιαδήποτε φωτογράφηση χρειαστεί για ιατροδικαστικούς λόγους, ιδίως των περιοχών που έχει λάβει χώρα η κακοποίηση.

25. Γνωρίζω ότι έχω το δικαίωμα να μην συναινέσω σε μια ή περισσότερες από τις ανωτέρω αναγραφόμενες διαδικασίες.

26. Γνωρίζω ότι έχω δικαίωμα να ενημερώνομαι για τα αποτελέσματα των εξετάσεων καθώς και την πρόοδο των ερευνών.

[Πόλη/Περιοχή..., Ημερομηνία....]

Ο/Η παρέχων/ουσα τη συναίνεση